BMW 3-serie Cabrio 320d High Executive Leder / Navi 2011 Diesel - Occasion te koop op AutoWereld.nl
BMW 3-serie Cabrio - 320d High Executive Leder / Navi
2011, Diesel, Handgeschakeld, Cabriolet, Groen
Kilometerstand 237.726 km Wat is bipolêre gemoedsteurnis? - WelstandWelstand
Tuis / Advies / Wat is bipolêre gemoedsteurnis?
Wat is bipolêre gemoedsteurnis?
Vrydag | 18 Mei | 2018
Bipolêre gemoedsteuring is ʼn siektetoestand wat gekenmerk word deur uiterste veranderinge in bui, energie en gedrag.
Volgens die Suid-Afrikaanse Depressie- en Angsgroep (Sadag) is dit egter meer as net ʼn eenvoudige verandering in bui. Dit is ʼn chemiese wanbalans in die brein en veroorsaak fases van depressie, gevolg deur intense gelukkigheid of maniese optrede met normale buie tussenin.
“Bipolêre gemoedsteuring is wanneer jy skielike, dramatiese verskuiwings in die mees ekstreme emosies beleef.” Volgens Sadag is daar is vier soorte gemoedsepisodes in bipolêre steuring: manie, hipomanie, depressie en gemengde episodes. Daar is twee hooftipes bipolêre gemoedsteuring, wat as bipolêr 1 en bipolêr 2 bekend staan.
Lyers aan bipolêr 1 het maniese of gemengde episodes (ʼn episode wanneer simptome van manie en depressie saam voorkom) met depressie wat amper altyd teenwoordig is. Lyers aan bipolêr 2 het slegs hipomaniese (ʼn minder ernstige vorm van manie) en depressiewe episodes en nie vol maniese of gemengde episodes nie.
Wat veroorsaak bipolêre gemoedsteurnis?
Die presiese oorsaak van bipolêre gemoedsteuring is nie bekend nie maar daar word vermoed dat biochemiese, genetiese en sielkundige faktore ʼn rol speel. Volgens navorsing gaan die siektetoestand gepaard met ʼn chemiese wanbalans in die brein. Die siektetoestand is ook geneig om geneties te wees en navorsers het ʼn aantal gene geïdentifiseer wat verband hou met die siekte. Manie en depressie is dikwels siklies, wat beteken dit kom op spesifieke tye van die jaar voor. Soms kan ‘n stresvolle lewensgebeurtenis ʼn episode van manie of depressie veroorsaak.
Hoe word bipolêre gemoedsteurnis gediagnoseer?
Diagnose is gegrond op die pasiënt se beskrywing van sy of haar gemoedskommelinge. Familiegeskiedenis van die siektetoestand word ook in ag geneem. Talle pasiënte word dikwels eerstens met depressie gediagnoseer maar indien hulle reeds behandeling daarvoor ontvang en die simptome nie verbeter nie bestaan daar ʼn moontlikheid dat hy of sy eerder aan bipolêre gemoedsteuring ly.
Hoe word bipolêre gemoedsteurnis behandel?
Indien bipolêre gemoedsteurnis nie behandel word nie kan dit ernstige gevolge inhou, soos erge persoonlike lyding, ontwrigtende verhoudings en uiteindelik selfs selfmoord.
Berading speel ʼn belangrike rol in die behandeling van bipolêre gemoedsteurnis aangesien daar gekyk word na faktore wat maniese en depressiewe episodes tot gevolg kan hê.
Medikasie vir bipolêre gemoedsteurnis is meestal in die vorm van gemoedstabiliseerders maar ook soms antidepressante en antipsigotiese middels.
Volgens Sadag is daar vyf sleutelkonsepte wat lyers kan help om die siektetoestand te beheer:
Hoop – Wanneer simptome goed bestuur word, is dit moontlik om lang tydperke van welstand te ervaar.
Persoonlike verantwoordelikheid – Dit is ʼn lyer se verantwoordelikheid om met die hulp van ander aksie te neem om hul buie te stabiliseer.
Selfvoorspraak – Beskerm jouself en kry toegang tot die dienste en behandeling wat jy nodig het.
Opvoeding – Leer wat jy kan oor depressie en bipolêre gemoedsteuring. Dit laat jou toe om goeie besluite te neem oor alle aspekte van jou behandeling en lewe.
Ondersteuning – Die ondersteuning van ander is noodsaaklik.
National Institute of Mental Health: https://www.nimh.nih.gov/health/topics/bipolar-disorder/index.shtml
Mayo Clinic: https://www.mayoclinic.org/diseases-conditions/bipolar-disorder/symptoms-causes/syc-20355955
Donderdag | 24 Mei | 2018
Wat veroorsaak nierstene?
Behandel jou verkoue tuis
Maandag | 21 Mei | 2018
Is energiedrankies sleg vir jou?
Nasionale Tekkie Tax-dag
Jou biologiese klok en babas